RATP-Baureihe MI 09

D **RATP-Baureihe MI 09** bezeichnet Elektrotriebwagen, wo 2009 vo der Régie autonome des transports Parisiens (RATP) bschtellt worde sind, um d Baureihe MI 84 uf der Linie A vom Réseau express régional d’Île-de-France (RER) z ersetze. D Bezeichnig *MI* steit für *materiel d'interconnexion*, also Durchbindigsmaterial, wobi sich d Durchbindig uf de durchgehend Vercher uf de underschidlich elektrifizierte Strecke vo der RATP und SNCF bezieht. Der erscht Zug vo der Nullserie isch 2010 für Testfahrte ubernoh worde; der ursprünglich für de Herbst 2011 vorgsehni Isatz im Fahrgaschtbetrib het am 5. Dezember 2011 agfange. Im Juni 2012 löst d RATP e Option uf zuesätzlichi Züg ih, wo au d Baureihe MS 61 ersetze soll.

## Gschicht
### Politischi Diskussion über d Überlaschtig vo der RER A

D RER A isch mit sine täglich rund 1,2&nbsp;Millione Fahrgäscht eini vo de wältwit meischtgnutzte Bahnverbindige. D Züg sind hüfig überfüllt und verspätet. Am 11. April 2008  präsentiert d RATP en Plan zur Verbessrig vo der Pünktlichkeit, der näbe churzfristige betribliche Massnahme mittelfrischtig au d Aschaffif vo neue Doppelstockzüg vorgseht.

De Vorschläg vo der RATP folgend fordre d Abgordnete vo der UMP im Regionalrat vo der Île-de-France am 19. Mai 2008 der Präsidänt vom Regionalrat Jean-Paul Huchon uf, d finanzielle Mittel breitzstelle, wo nötig sind, für d Problem vo der Uberlaschtig vo der RER A z löse. Der syndicat des transports d'Île-de-France (STIF) müesse d Plän vo der RATP finanziell unerstütze, generell Doppelstockwage izsetze.

D Frag vo der Modernisierig vo der RER füehrt zu politische Konflikt zwischem französische Präsident Nicolas Sarkozy (UMP) und der Regionalregierig vo Jean-Paul Huchon (PS). Am 20. Mai kündigt Sarkozy bire Red zur Umweltpolitik ds Orléans ah, er wärdi ned zuelah, dass „fruchtlose Opposition“ und d „politische Querele“ uf lokaler Ebeni notwendigi Investitione verhindert hei. Der französisch Staat wärde nötigefalls d Füehrig in der Frage überneh. Huchon nannte die Ankündigung des Präsidenten ein „politisches Manöver“, der französische Staat sei schließlich „der einzige Aktionär der RATP“.

Am 27. Mai 2008 kündigt Sarkozy ufem Radiosender RTL ah, dass d RATP 250 bis 300 Millione&nbsp;Euro für d Modernisierig vo der RER A, insbsundre d Aschaffig vo neue Fahrzüg, breitstelle wärde. Er fordert de STIF uf, „sine Teil z tue“ und d gleich Summe breitzstelle, das d Modernisierigsarbeite bald chöne afange, neui Fahrzüg bstellt würdi sämtlichi Fahrgäscht in zwelf Jahr dervo chöne profitiere. Huchon kündigt am gliche Tag ah, dass „der STIF, d Gebietskörperschafte und d Region wärde sälbschtverständlich ihri 50 % biträge, so wiene das allgmein bim Nahvercher tuet.“

D Akündigunge folgend beuftragt der Verwaltigsrat vo der RATP am 27. Juni 2008 sine Präsidente Pierre Mongin, d nötige Schritt ihzleite, für d RER A durchgehend mit Doppelstockwage zu betribe und so d Kapazität um insgesamt 30 % zu erhöhe. Für d Aschaffig vo 30 Züg sind Chöschte vo 600 Millione Euro ihplant worde, wo zu gleiche Teile vo RATP und STIF getreit wärde söte.

### Bschtellig und Produktion

Am 8. April 2009 wärde d feschte Bschtellige vo 60 Ihheite – en Zug bschteit us einer (Churzzug) oder zwei Iheite (Langzug) – für 917 Millione Euro, vo dene 30 % durch de STIF treit wärde, bekanntgä. Der erschti Zug sötti Endi 2010 usglifert wärde und ab Mitti 2011 sötti jede Monat e Zug in de Fahrgaschtvercher chp. Der Vertrag het au en Option uf 104 witeri Iheite drin und het mit dem insgesamt es Volume vo 2,5 Milliarde Euro. Letztlich sötti d Kapazität vo der Linie A dermit um 30 % gstigert wärde.

De Zueschlag bechunt es Konsortium us Alstom und Bombardier, wo scho d Züg vom Typ MI 2N Altéo baut het. Alstom het en Anteil vo ca. 70 % am Wärt vo der Bschtellig, was 640 Millione Euro entspricht.

Aner Härstellig vo de Züg sind zahlreichi Alstom-Fabrike ds Frankrich beteiligt: Valenciennes, Le Creusot (Drähgstell), Ornans (Ahrib), Tarbes und Villeurbanne. D Montage vo de Endwage erfolgt ds Valenciennes, die vo de Mittelwage iner Fabrik vo Bombardier ds Crespin (Nord).

D Uslifrig vom erschte MI 09 erfolgt Endi 2010, im Januar 2011 isch er im Beisein vo Huchon der Öffentlichkeit vorgschtellt. Der ersti Isatz im Fahrgaschtvercher folgt am 5. Dezember 2011 im Beisein von Staatspräsidänt Sarkozy.

### Ihglösti Optione
Endi Juni 2012 löst d RATP en Teil vo der Option ih und bschtellt 70 witeri Zugiheite. Die sölle d eistöckige Züg vo der Baureihe MS 61 ersetze, von sind d erschte scho sit 1967 im Isatz. En Bschtellig vo 10 Züg zuesätzlich isch im Januar 2015 vom STIF gnähmigt worde. D Uslifrig vo de insgesamt 140 Züg, alli für d RER A vorgseh, wird bis Endi 2017 erwartet.

## Isatz

D Iheite vo der Baureihe MI 09 wärde usschliesslich uf der RER A igsetzt, wo si uf de Strecke vo der RATP und SNCF, wo unerschidlichi Stromsystem hei, gleichermassu isetzbar isch. Hie bedient si vor allem d Verbindige vo Marne-la-Vallée - Chessy im Oschte zu de weschtliche Endpunkt Cergy-le-Haut und Poissy. Vereinzelt chunts au zu Isätz uf de andere Streckeäscht.

## Fahrzügkonzäpt

D Züg vo der Baureihe MI 09 verfüege uber bsunders breiti Türe (2 Meter), für en schnelle Fahrgaschtwächsel z ermögliche. So sind d gleiche Haltezeite ide Bahnhöf wie bim Vorgänger MI 84 möglich, obwohl bis zu 55 % meh Fahrgäscht befördert wärde chäne: 2600 Fahrgäscht (dervo 948 Sitzplätz) gägenuber 1684 (dervo 432 Sitzplätz).

D Züg sind mitem System vo der RER A zur Führerstandssignalisierung *système d'aide à la conduite, à l'exploitation et à la maintenance* (System zur Hilf bi Stürig, Betrib und Wartig) usgrüschtet, wo uf der Stammstrecki zwische de Bahnhöf Nanterre-Préfecture und Vincennes e dichti Zugfolg ermöglicht. D Züg sind mit der älter Doppelstockbaureihe MI 2N Altéo kuppel- und vielfachstürbar.

D Iheite sind wäge der mit unerschidliche Spannig versorgte Strecke zweisystemfähig für 1,5&nbsp;kV Gleich- und 25&nbsp;kV Wächselspannig.

Im Fahrgaschtrun sind d Züg videoüberwacht und mit 19-Zoll-LCD-Bildschirm usgstattet, wo d Fahrgäscht uber de Zuglauf, der negscht Halt und d Aschlüss informiere. D Züg hei weiterhin e *ventilation refrigérée* (gchüelti Belüftig), aber kei vollwärtigi Klimaalag.


 Rame MI09 du RER A - IMG 1569.jpg|Fahrgaschtrum im Understock
 MI09 - Plateforme 20111208.jpg|Istigsrum
 Cabine d'un MI 09 du RER A 2.jpg|Füehrerstand
 Tableau de bord MI 09.jpg|Detailuf&shy;nah&shy;m usem Fueh&shy;rer&shy;stand mit ak&shy;ti&shy;vem Zug&shy;be&shy;i&shy;flus&shy;sigs&shy;sys&shy;tem SACEM.


### Züg

## Links

## Fuessnote